CELEX: 62020TN0034
Language: hu
Date: 2020-01-20 00:00:00
Title: T-34/20. sz. ügy: 2020. január 20-án benyújtott kereset – Datenlotsen Informationssysteme kontra Bizottság

9.3.2020   
            
            
               HU
            
            
               Az Európai Unió Hivatalos Lapja
            
            
               C 77/58
            
         
      2020. január 20-án benyújtott kereset – Datenlotsen Informationssysteme kontra Bizottság
      (T-34/20. sz. ügy)
      (2020/C 77/79)
      Az eljárás nyelve: német
      
         Felek
      
      
         Felperes: Datenlotsen Informationssysteme GmbH (Hamburg, Németország) (képviselő: T. Lübbig ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Németország által a Hochschul-Informations-System GmbH javára nyújtott SA.34402 – 2015/C (ex 2015/NN) intézkedésről szóló, 2019. szeptember 20-i európai bizottsági határozatot (C(2019) 6836 final bizottsági dokumentum);
               
            
                  —
               
               
                  kötelezze az alperest az eljárás költségeinek viselésére.
               
            
         Jogalapok és fontosabb érvek
      
      Keresete alátámasztása érdekében a felperes a következő jogalapokra hivatkozik.
      
                  1.
               
               
                  A Bizottság megsértette az EUMSZ 107. cikk (1) bekezdését azáltal, hogy az ítélkezési gyakorlattal összeegyeztethetetlen értékelési kritériumot alkalmazott a Hochschul-Informations-System GmbH (a továbbiakban: HIS) tevékenységei gazdasági jellegének meghatározásakor, mivel a Bizottság tévesen értelmezte az „elválaszthatatlanság kritériumának” tartalmát és az „összefüggés kritériumának” önálló jelentését.
               
            
                  2.
               
               
                  A Bizottság megsértette az EUMSZ 107. cikk (1) bekezdését azáltal, hogy a HIS által a német állami felsőoktatási intézmények javára folytatott tevékenységeket nem gazdasági jellegűnek minősítette.
               
            
                  3.
               
               
                  A Bizottság megsértette az EUMSZ 107. cikk (1) bekezdését azáltal, hogy a HIS különböző tevékenységi területei között nem tett különbséget.
               
            
                  4.
               
               
                  A Bizottság megsértette az EUMSZ 108. cikk (3) bekezdését és az (EU) 2015/1589 tanácsi rendelet (1) 1. cikke b) pontjának v. alpontját azáltal, hogy a közvetlen támogatást „létező támogatásnak” minősítette tekintettel arra, hogy 1976-ban létezett piac.
               
            
                  5.
               
               
                  A Bizottság megsértette az EUMSZ 296. cikk (2) bekezdését azáltal, hogy nem indokolta meg megfelelően a 2015/1589 rendelet 1. cikke b) pontja v. alpontjának alkalmazását a liberalizációval össze nem függő tények tekintetében.
               
            
                  6.
               
               
                  A Bizottság megsértette az EUMSZ 108. cikk (3) bekezdését és a 2015/1589 rendelet 1. cikke b) pontjának v. alpontját azáltal, hogy az intézkedések lényeges módosítása alapján a közvetlen támogatást „létező támogatásnak” minősítette.
               
            
                  7.
               
               
                  A Bizottság megsértette az EUMSZ 108. cikk (3) bekezdését és a 2015/1589 rendelet 1. cikke b) pontjának v. alpontját azáltal, hogy a közvetlen támogatást „támogatási programnak” minősítette, mivel valójában évente jóváhagyott egyedi támogatások soráról van szó.
               
            
                  8.
               
               
                  A Bizottság megsértette az „eljárás észszerű időtartamához” való jogot, amely az Európai Unió Alapjogi Chartájának 41. cikkéből eredő „megfelelő ügyintézéshez” való jog része.
               
            
         (1)  Az Európai Unió működéséről szóló szerződés 108. cikkének alkalmazására vonatkozó részletes szabályok megállapításáról szóló, 2015. július 13-i (EU) 2015/1589 tanácsi rendelet (HL 2015. L 248., 9. o.).